KGT beweer 30 miljoen Christene steun sy verslag oor die regulering van godsdiens. - Joy! Digital
KGT beweer 30 miljoen Christene steun sy verslag oor die regulering van godsdiens.
-deur FOR SA
Verhore oor die KGT-verslag sal in Oktober plaasvind
Ons is pas ingelig dat nuwe datums vir die verhore deur COGTA (Cooperative Governance and Traditional Affairs) se parlementêre portefeuljekomitee oor die KGT-kommissie se verslag oor die Kommersialisering van Godsdiens en Misbruik van Mense se Geloofstelsels vasgestel is. (KGT staan vir die Kommissie vir die Bevordering en Beskerming van die Regte van Kulturele, Godsdienstige en Taalkundige gemeenskappe.)
FOR SA se standpunt is dat die KGT se aanbevelings vir die verpligte lisensiëring van godsdiens, 'n duidelike oorspeling is van die bevoegdhede van die KGT en staatskaping van godsdiens is.
Hierdie verhore sal op Dinsdag, 17 en Woensdag 18 Oktober 2017 in Kaapstad plaasvind, van 09:30 tot 13:00.
Daar moet kennis geneem word dat hierdie datums gekommunikeer is die dag nadat die KGT sy jaarverslag oor sy aktiwiteite aan die parlement voorgelê het. In die bogenoemde Kommersialisering van Godsdiensverslag het die KGT 'n bladsy ingesluit wat bevestig dat sy aanbevelings die steun van meer as 30 miljoen Christene van al die groot denominasies en geloofsgroepe geniet. Ons weet vir 'n feit dat hierdie aanspraak heeltemal onwaar en uiters misleidend is.
FOR SA is derhalwe van mening dat dit van die uiterste belang is dat almal wat reeds skriftelike voorleggings aan die COGTA-komitee gestuur het en / of die geleentheid gehad het om 'n mondelinge voordrag te lewer dit onmiddellik met die komitee bevestig en versoek dat u mening in ag geneem moet word.
LET WEL: In die lig van die baie ernstige aard van hierdie saak, beveel ons aan dat 'n baie senior persoon u organisasie verteenwoordig by hierdie verhore. Ons beveel ook aan dat u op die eerste dag van die aanbieding aan die COGTA-komitee n persverklaring opstel met 'n opsomming van u standpunt oor hierdie aangeleentheid.
COGTA kan soos volg gekontak word:
Shereen Cassiem (Sekretariaat)
Sel: 083 709 8533
Mzameni Mdakane (Voorsitter)
As u nog nie 'n voorlegging aan die COGTA-komitee gedoen het nie, beveel ons aan dat u die FOR SA-webwerf besoek. Op die tuisblad kan u 'n pro forma-voorlegging aflaai wat u kan aanpas en wysig om by u eie voorlegging in te pas. Ons stel voor dat u spesifiek via die e-pos wat u aan die COGTA-komiteesekretaris sal stuur, vra vir 'n geleentheid om 'n mondelinge aanbieding te maak saam met u skriftelike voorlegging.
Oorweeg asseblief om FOR SA in u korrespondensie in te sluit (by legal@forsa.org.za) sodat ons op hoogte van u vordering kan bly.
Dankie dat u saamstaan om u stem te laat hoor en "Nee" te sê vir die aanbevelings van die KGT-verslag om alle godsdienspraktisyns en plekke van aanbidding in Suid-Afrika te lisensieer (en daardeur te beheer).
Ons sien uit daarna om u by die verhore in Kaapstad te sien en as u verdere hulp of inligting verlang, moet asseblief nie huiwer om ons direk te kontak nie.